**П Р О Т О К О Л**

на Комисията, назначена да разгледа постъпилите документи и да проведе събеседване с кандидатите за длъжността „лекар, специализант по педиатрия“

На 20.05.2025 в 10,30 ч. комисия, назначена със заповед № 84/19.05.2025 г. на Изпълнителния директор на болницата, в състав:

Председател:

1. Доц. д-р Йорданка Узунова, дм – Началник Клиника по педиатрия

Членове:

2. Д-р Елисавета Станкова-Хаджиева – Лекар, педиатър

3 Д-р Сузана Джамбазова – Лекар, педиатър

4. Добринка Стоилкова – Специалист УЧР

5. Лилия Стратиева – Главен юрисконсулт

се събра за разглеждане на постъпилите документи по обявата за едно свободно място за длъжността „лекар, специализант по педиатрия“.

До крайния срок за подаване са постъпили документи от двама кандидати.

І. Комисията започна действия по отваряне и разглеждане на постъпилите документи:

- Отвори и разгледа съдържанието на плик с вх.№1031, постъпил в Деловодството на 23.04.2025 г. от д-р Тихомир Симеонов и установи, че са налични всички изискани в обявата документи.

Комисията реши, че допуска кандидата до провеждане на събеседване.

- Отвори и разгледа съдържанието на плик с вх.№1218, постъпил в Деловодството на 13.05.2025 г. от д-р Илиян Гуляшки и установи, че са налични всички изискани в обявата документи.

Комисията реши, че допуска кандидата до провеждане на събеседване.

Комисията взе решение събеседването с допуснатите кандидати да се проведе на 21.05.2025г. от 13,30 ч. в Административната сграда в Залата за обучение.

ІІ. На 21.05.2025г. от 13,30 ч. се проведе събеседване с допуснатите кандидати, на които беше съобщено предварително по телефона за датата, часа и мястото на събеседването.

Комисията провери знанията на явилите се на събеседване 2-ма кандидати по следните въпроси:

1. Асматичен пристъп-поведение и лечение

2. Остра чернодробна недостатъчност-лечение

3. Фебрилни гърчове

4. Ваксинопрофилактика от 1 до 2 годишна възраст

Д-р Симеонов се представи отлично. Показа задълбочени теоретични познания и прояви логическо мислене. Отговори изчерпателно на всички поставени въпроси. Д-р Гуляшки беше притеснен и неуверен, представи се незадоволително и не показа необходимите теоретични знания.

ІІІ. Комисията не класира д-р Гуляшки, който получи оценка среден 3,50 на събеседването, след което извърши класиране съгласно посочената в обявата формула:

**Общ бал = К1+К2+К3х2**, където

**К1** – Среден успех от следването и държавните изпити;

**К2** – Оценка по учебните дисциплини, съответстващи, включващи или най-близки до специалността, за която се кандидатства – в случая специалност „педиатрия“;

**К3** – Оценка на резултата от събеседването, при взети предвид резултат от проверка на познанията на кандидата по специалността, за която кандидатства и други умения и компетенции, необходими за заемането на длъжността, **умножена по коефициент 2.**

Резултатите бяха нанесени в таблица с общ бал, получен по горепосочената формула.

|  |  |  |  |  |  |  |
| --- | --- | --- | --- | --- | --- | --- |
| **№** | **Кандидат** | **Специалност** | **К1** | **К2** | **К3** | **Общ бал** |
| 1 | Д-р Тихомир Симеонов | педиатрия | 5,56 | 6,00 | 12 | **23,56** |

ІV. Комисията единодушно взе следните решения:

1. Предлага на изпълнителния директор на болницата да бъде сключен трудов договор по чл.68, ал.1, т.2 от КТ за длъжността „лекар, специализант по педиатрия“ с класирания кандидат д-р Тихомир Симеонов.

КОМИСИЯ:

ПРЕДСЕДАТЕЛ: 1. Доц. д-р Йорданка Узунова, дм...............................................

/ Началник Клиника по педиатрия /

ЧЛЕНОВЕ: 2. Д-р Сузана Джамбазова......................................................

/ Лекар, педиатрия /

3. Д-р Елисавета Станкова-Хаджиева.........................................................

/ Лекар, педиатър /

4. Добринка Стоилкова ..............................................

/Специалист УЧР/

5. Лилия Стратиева.....................................................

/Главен юрисконсулт/